ai4bharat/Pralekha huggingface dataset:
గిరిజన వ్యవహారాల మంత్రిత్వ శాఖ
చత్తీస్ఘడ్ ఎంఎఫ్పి ఫెడరేషన్, ఐఐటి కాన్పూర్లతో కలిసి టెక్ ఫర్ ట్రైబల్స్ కార్యక్రమాన్ని రేపు ప్రారంభించనున్న ట్రైఫెడ్ సంస్థటెక్ ఫర్ ట్రైబల్స్= వందన్ -ఇఎస్డిపి శిక్షణ కార్యక్రమాన్ని ఎం.ఎస్.ఎం.ఇ తమ ఇఎస్డిపి పథకం కింద మంజూరు చేసింది.-
గిరిజన వ్యవహారాల మంత్రిత్వశాఖ కింద గల ట్రైఫెడ్ సంస్థ ఛత్తీస్ఘడ్ ఎం.ఎఫ్.పి ఫెడరేషన్, ఐఐటి కాన్పూర్ తో కలసి రేపు టెక్ ఫర్ ట్రైబల్ కార్యక్రమాన్ని ప్రారంభించనుంది. వందన్ గిరజన లబ్ధిదారులకు మరింత ఉన్నత స్థాయి శిక్షణ నిచ్చేందుకు ట్రైఫెడ్ సంస్థ తన ఇఎస్డిపి పథకం ద్వారా ఎం.ఎస్.ఎం.ఇ సహకారంతో ఈ కార్యక్రమాన్ని చేపడుతున్నది. వన్ధన్ గిరిజన లబ్ధిదారులకు ఉన్నత స్థాయి నైపుణ్య శిక్షణ నివ్వడం, వారి ఎంటర్ప్రెన్యురియల్ సామర్ధ్యాలకు మరింత మద్దతునివ్వడం ద్వార వారి సుస్థిర ఎంటర్ప్రైజ్కు వీలు కల్పించడం దీని ఉద్దేశం. ఈ కార్యక్రమానికి టెక్ ఫర్ ట్రైబల్స్ అని పేరు పెట్టారు. ఇది గిరిజనుల సమగ్ర వికాసానికి వారి, ఎంటర్ప్రెన్యుయర్ షిప్ అభివృద్ధికి, సాఫ్ట్ స్కిల్స్, ఐటి, వన్ ధన్ కేంద్రాల ద్వారా నిర్వహించే స్వయం సహాయక బృందాల వ్యాపార అభివృద్ధి లక్ష్యంగా ఈ కార్యక్రమం చేపడుతున్నారు. దీని కింద, ట్రైఫెడ్, ప్రముఖ జాతీయ సంస్థలైన ఐఐటి కాన్పూర్, ఆర్ట్ ఆఫ్ లివింగ్ బెంగళూరు, టిఐఎస్ ఎస్, ముంబాయి, కెఐఎస్ఎస్ భువనేశ్వర్, వివేకానంద కేంద్ర తమిళనాడు, శ్రీజన్ రాజస్థాన్ వంటి సంస్థలతో సంబంధం పెట్టుకుని వాటి ద్వారా చత్తీస్ఘడ్, కేరళ, కర్ణాటక, మహారాష్ట్ర, ఒడిషా, తమిళనాడు, రాజస్థౄన్ రాష్ట్రాలలో వన్ధన్-ఇఎస్డిపి శిక్షణ కార్యక్రమాన్ని నిర్వహిస్తారు టెక్ ఫర్ ట్రైబల్స్ భారత దేశ గిరిజనులకు సంబంధించిన ఒక ప్రత్యేక కార్యక్రమం. గిరిజనులను ఆత్మనిర్భర్ గా తీర్చిదిద్దడం దీని ఉద్దేశం. అలాగే గిరిజన ఎంటర్ప్రెన్యుయర్లు, అర్బన్ మార్కెట్ ల మధ్య అంతరాన్ని తొలగించడం పై ఇది దృష్టిపెడుతుంది.ఈ పథకం కింద లబ్ధిదారులు ఆరు వారాలపాటు 30 రోజులలో 120 సెషన్ల కార్యక్రమానికి హాజరౌతారు. ఇందుకు సంబంధించిన శిక్షణ అక్టోబర్ 12 నుంచి నవంబర్ 7 , 2020 వరకు జరుగుతుంది. ఇందులో చత్తీసఘడ్ రాష్ట్రానికి చెందిన అన్ని జిల్లాలకు చెందిన వన్ ధన్ లబ్ధిదారులకు శిక్షణనివ్వడం జరుగుతుంది. వీరికి మైక్రో ఎంటర్ప్రైజ్ ఏర్పాటు, మేనేజ్మెంట్ వ్యవహారాలు కార్యకలాపాలు వంటి వాటిపై శిక్షణనిస్తారు. ఈ శిక్షణ కార్యక్రమాన్ని ఐఐటి కాన్పూర్ రూపొందించింది. దశల వారీగా లబ్ధిదారులకు ఇందుకు సంబంధించి బోధిస్తారు. ఆన్లైన్ ఉపన్యాసాలు, శిక్షణ, ఆన్లైన్ కార్యకలాపాలు వంటి వాటి నుంచి నెమ్మదిగా ముఖాముఖి తరగతి గది కార్యకలాపాలు, ప్రాక్టికల్స్, క్షేత్రస్థాయి సందర్శనలు వంటి ఉంటాయి. తయారీకి సంబంధించిన అత్యుత్తమ ప్రమాణాలు, నాణ్యత, పరిశుభ్రత, మార్కెట్లో పాటించాల్సిన ప్రమాణాలు వంటివి ఈ శిక్షణలో భాగంగా ఉంటాయి. బ్రాండ్ ప్రాధాన్యత, అత్యుత్తమ పాకేజింగ్ పరిష్కారాలు, గిరిజనులలో ఎంటర్ ప్రెన్యుయర్ షిప్ కు సంబంధించిన ప్రచారం వంటివి కూడా తెలియజేస్తారు. ఈ శిక్షణ ద్వారా విజయవంతమైన, ఆత్మవిశ్వాసంతో కూడిన గిరిజన ఎంటర్ప్రెన్యుయర్లు,మార్కెట్లోని అత్యుత్తమ ఉత్పత్తలకు గట్టి పోటీనిచ్చే రీతిలో తగిన వ్యాపార ప్రణాళికలతో ముందుకు రావడానికి వీలు కలుగుతుంది.ఐఐటి కాన్పూర్ వారు ఛత్తీస్ఘడ్, కేరళలోని గిరిజన యువతకు నైపుణ్యాభివృద్ధి శిక్షణ కార్యక్రమాలు నిర్వహిస్తారు. ఎంఎఫ్పిలు ఉపయోగించుకుంటూ తమ ఉత్పత్తులను వాణిజ్యపరంగా లాభదాయకంగా ఉండేలా ఎంటర్ప్రైజ్ను నిర్మించడానికి వారికిసహాయపడతారు. ఈ కార్యక్రమం ప్రధానంగా మూడు అంశాలపై ఆధారపడినది.అది ఎంగేజ్మెంట్, సామర్ధ్యాల నిర్మాణం, మార్కెట్లింకేజ్. ఇది గిరిజన ఎంటర్ప్రెన్యుయర్లను లాభదాయకంగా ముందుకు తీసుకుపోవడానికి వీలు కల్పిస్తుంది.
రసాయనాలు, ఎరువుల మంత్రిత్వ శాఖ
దేశంలోని అన్ని జిల్లాలలో 02.08.2021 నాటికి 8,001 జన ఔషధి కేంద్రాల ఏర్పాటు
యజమానులకు అందిస్తున్న ప్రోత్సాహకాన్ని 2.50 లక్షల రూపాయల నుంచి ఐదు లక్షలకు పెంచిన ప్రభుత్వం
ప్రధానమంత్రి భారతీయ జన ఔషధి ప్రాజెక్టు కింద 02,08.2021 నాటికి 8,001 ప్రధాన మంత్రి భారతీయ జన ఔషధి కేంద్రాలను ప్రభుత్వం దేశంలోని అన్ని జిల్లాలలో ప్రారంభించింది. 2025 మార్చి నాటికి దాదాపు 10,500 జన ఔషధి కేంద్రాలను ప్రారంభించాలని ప్రభుత్వం లక్ష్యంగా నిర్ణయించుకుంది.సూపర్ స్పెషాలిటీ హాస్పిటల్స్తో సహా ప్రాథమిక ఆరోగ్య కేంద్రాలు /కమ్యూనిటీ హెల్త్ సెంటర్లు /ఆసుపత్రుల ప్రాంగణాల్లో జన ఔషధి కేంద్రాలను ఏర్పాటు చేయడానికి అద్దె లేకుండా స్థలాన్ని కేటాయించి తగిన చర్యలను తీసుకోవాలని రాష్ట్ర ప్రభుత్వాలు/ కేంద్రపాలిత ప్రాంతాలను కోరడం జరిగింది. 2.82021 నాటికి ప్రభుత్వ ఆవరణలో దాదాపు 1,012 కేంద్రాలు పనిచేస్తున్నాయి.
పథకాన్ని కొనసాగించే అంశంలో నిర్ణయం తీసుకోవడానికి దీనిపై సమగ్ర అధ్యయనం చేయడం జరిగింది. స్వతంత్రంగా అధ్యయనం నిర్వహించిన సంస్థ అందించిన సిఫార్సులకు అనుగుణంగా పథకం లో అవసరమైన మార్పులు చేసి దీనిని కొనసాగించడానికి స్టాండింగ్ ఫైనాన్స్ కమిటీ ఆమోదం పొందడం జరిగింది. ఇంతేకాకుండా జన ఔషధి కేంద్రాల పనితీరును ఫార్మాస్యూటికల్ అండ్ మెడికల్ డివైజెస్ బ్యూరో ఆఫ్ ఇండియా సీఈఓ స్థాయి అధికారి, గవర్నింగ్ కౌన్సిల్ ద్వారా సమీక్షించడం జరుగుతున్నది.
జన ఔషధి కేంద్రాలకు అవసరమైన మందులను ప్రపంచ ఆరోగ్య సంస్థ-గుడ్ మాన్యుఫాక్చరింగ్ ప్రాక్టీసెస్  సర్టిఫైడ్ సదుపాయాలు కలిగిన దేశీయ ఔషధ తయారీ కంపెనీల నుంచి సేకరించడం జరుగుతున్నది. ఈ మందులను నేషనల్ అక్రిడిటేషన్ బోర్డ్ ఫర్ టెస్టింగ్ అండ్ కాలిబ్రేషన్ లాబొరేటరీస్ ఆమోదించిన ప్రయోగశాలలో పరీక్షిస్తారు. ఆ తరువాత వీటిని గురుగ్రామ్, చెన్నై మరియు గువాహటిలోని పిఎమ్బిఐ గిడ్డంగులకు పంపి అక్కడ నుంచి దేశంలో వివిధ ప్రాంతాల్లో ఉన్న విక్రేతలకు సరఫరా చేస్తున్నారు. జన ఔషధి కేంద్రాలకు మందులను సరఫరా చేయడానికి 37 మంది పంపిణీదారులను నియమించడం జరిగింది.
దుకాణదారులకు అందిస్తున్న ప్రోత్సాహకాన్ని ప్రభుత్వం 2.50 లక్షల రూపాయల నుంచి ఐదు లక్షల రూపాయలకు పెంచింది. నెలకు 15,000 రూపాయలు మించకుండా నెలవారీ కొనుగోళ్లలో 15% ని అందించడం జరుగుతున్నది. ఆశాజనక జిల్లాలు, హిమాలయ, ద్వీప భూభాగాలు, ఈశాన్య రాష్ట్రాలలో నెలకొల్పే పిఎమ్బిజెకెలకు మరియు మహిళా పారిశ్రామికవేత్తలు, దివ్యాంగులు, ఎస్సీలు మరియు ఎస్టీలు నెలకొల్పే పిఎమ్బిజెకెలకు ఫర్నిచర్ మరియు ఫిక్చర్ల కొనుగోలు కోసం ఒక సారి అదనపు ప్రోత్సాహకంగా రెండు లక్షల రూపాయలను అందించాలని ప్రభుత్వం ఇటీవల నిర్ణయించింది.
ఈ సమాచారాన్ని ఆరోగ్య , కుటుంబ సంక్షేమ, రసాయనాలు , ఎరువుల శాఖ మంత్రి శ్రీ మన్సుఖ్ మాండవీయ రాజ్యసభలో ఈరోజు ఒక ప్రశ్నకు లిఖితపూర్వకంగా ఇచ్చిన సమాధానంలో అందించారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
ఒక ఉద్యమంలా 'మైగవ్' మరింత పురోగతి చెందాలి : శ్రీ రవిశంకర్ ప్రసాద్
పౌరులను భాగస్వామ్య పాలనలో మిళితం చేసే ఈ వేదిక ఆరవ వార్షికోత్సవం జరుపుకుంటోంది
సోషల్ మీడియాలో ట్విట్టర్లో 2.1 మిలియన్ల మంది, ఫేస్బుక్లో 1.1 మిలియన్లు, ఇన్స్టాగ్రామ్లో 1 మిలియన్ మందికి పైగా ఉన్న ఈ ప్లాట్ఫాం అత్యంత క్రియాశీల ప్రొఫైల్లలో ఒకటి
న్యాయ, కమ్యూనికేషన్లు, ఎలక్ట్రానిక్స్, ఇన్ఫర్మేషన్ టెక్నాలజీ శాఖల మంత్రి శ్రీ రవిశంకర్ ప్రసాద్ “మైగవ్ ఉద్యమం ముందుకు సాగాలి” అని పిలుపునిచ్చారు. ఆరు సంవత్సరాల మైగవ్ వార్షికోత్సవ వేడుకల సందర్భంగా ఆయన మాట్లాడుతూ మైగవ్ 'సాతీస్' - 1.2 కోట్ల మైగోవ్ వినియోగదారులు, అనుచరుల ప్రతినిధులుగా , 6 సంవత్సరాల పౌరుల సమ్మిళిత వేదికలో పాలుపంచుకుని భాగస్వామ్య పాలనకు ప్రతిరూపంగా నిలిచారు.
మైగవ్ చేస్తున్న కృషిని శ్రీ ప్రసాద్ ప్రశంసించారు. మైగవ్ ద్వారా ప్రతి మునిసిపాల్టీ, ప్రతి జిల్లా, ప్రతి పంచాయతీ పౌరులను మిళితం చేయడానికి చొరవ తీసుకోవాలని పిలుపునిచ్చారు. వారి ఆలోచనలను పంచుకోవడానికి అత్యంత ప్రతిభావంతులైన వారికి వేదిక ఇవ్వడానికి ఉత్ప్రేరకంగా ఉండాలన్నారు. సమర్థవంతమైన డేటా విశ్లేషణలను ప్రారంభించడానికి పౌరులు ఇచ్చిన సలహాలను సంబంధిత విభాగాలతో పంచుకునేలా చూడాలని, అమలయ్యేలా చొరవ చూపాలని మంత్రి మైగవ్కు పిలుపునిచ్చారు.
ఈ ఆన్లైన్ ఉత్సవాలలో హెచ్ఆర్డి, కమ్యూనికేషన్స్, ఎలక్ట్రానిక్స్ , ఐటి సహాయ మంత్రి శ్రీ సంజయ్ ధోత్రే, ఎలక్ట్రానిక్స్, ఐటి మంత్రిత్వ శాఖ కార్యదర్శి శ్రీ అజయ్ సాహ్నీ; మైగవ్ సిఇఓ శ్రీ అభిషేక్ సింగ్ కూడా పాల్గొన్నారు.
కొంతమంది ప్రత్యేక అతిథులు కూడా పాల్గొన్నారు. అస్సాం, ఉత్తరాఖండ్, హిమాచల్ ప్రదేశ్, త్రిపుర ముఖ్యమంత్రులు, ఈ కార్యక్రమంలో వీడియో సందేశాలు పంచుకున్నారు.
నాగాలాండ్- కేరళ-ముంబై నుండి కాశ్మీర్ వరకు సాతీలు - ఈ సందర్భంగా ప్రత్యేకంగా కంపోజ్ చేసిన పాటలు, కవితలను ప్రదర్శించారు, దేశాన్ని ఆత్మ నిర్భర్ దిశగా తీసుకెళ్లడానికి ఆలోచనలు, సలహాలను పంచుకున్నారు.
భాగస్వామ్య పాలనను మరింత పటిష్ఠం చేయడానికి, మైగవ్ ని మరింత మందికి చేర్చడానికి కృషి చేయాలనీ సహాయ మంత్రి శ్రీ సంజయ్ ధోత్రే పిలుపునిచ్చారు.
మైగవ్ ప్రాంతీయ భాషలకు విస్తరించి, ప్రతి వ్యక్తిని భాగస్వామ్యం చేయాలనీ శ్రీ అజయ్ సాహ్ని అన్నారు.
సురాజ్య దిశగా ప్రజాఉద్యమం ఉండాలి.. ప్రజల ఆశలు ఆశయాలను గుర్తెరిగి భారత్ ను ఉన్నత శిఖరాల వైపు నడిపించాలి అనే ప్రధాన మంత్రి దార్శనికతకు అనుగుణంగా మైగవ్ ని 2014 జులై 26న ప్రారంభించారు.
మైగవ్.ఇన్ "పౌరుల నుండి ఆలోచనలను సమీకరించి పాలన అందించే" ఒక ఉమ్మడి వేదికగా రూపుదిద్దుకుంది.
పౌరులను మిళితం చేసి వారి కోసమే చక్కటి పాలన అందించే దిశగా విధానాలు రూపొందించే వేదికగా విజయవంతంగా నడుస్తున్న వ్యవస్థ.
2014 లో ప్రారంభించినప్పటి నుండి, మైగవ్ 122 లక్షలకు పైగా నమోదిత వినియోగదారులను కలిగి ఉంది, 953 పనులలో 778,000 కామెంట్లు నమోదయ్యాయి. 839 చర్చా వేదికలలో 45 లక్షల వ్యాఖ్యలు వచ్చాయి. 126 క్విజ్లలో సుమారు 53 లక్షల మంది, 24 ప్రతిజ్ఞల్లో 33.70 మంది పాలుపంచుకున్నారు.
సమాచార, ప్రసార మంత్రిత్వ శాఖ
కేంద్ర ప్రభుత్వం చొరవతో అభివృద్ధికి కేంద్ర బిందువులుగా మారుమూల గ్రామాలు - కేంద్ర ఆర్థికశాఖ మంత్రి నిర్మలా సీతారామన్
• ఆంధ్రప్రదేశ్ లో స్వీయ దత్తత గ్రామం నరసాపురం మండలం పి.ఎం.లంకలో కేంద్రమంత్రి నిర్మలా సీతారామన్ పర్యటన
• గ్రామంలో యాంటీ ఏరోషన్ ఎంబ్యాక్మెంట్ మరియు స్కిల్ డెవలప్ మెంట్ ప్రాజెక్టులకు శంకుస్థాపన
• పి.ఎం. లంక గ్రామం సముద్రపు కోతకు గురి కాకుండా నూతన సాంకేతికతతో కొత్త విధానానికి శ్రీకారం
• తొలివిడతలో భాగంగా 15 కోట్ల వ్యయంతో కిలోమీటరు మేర సముద్రపు కోత నివారణకు పైలట్ ప్రాజెక్టు
• అంతకు ముందు వీరవాసరం మండల మత్స్యపురిలో 1.25 కోట్ల రూపాయల వ్యయంతో నిర్మించిన రాపిల్ శాండ్ ఫిల్టర్ కేంద్ర శిలాఫలకం ఆవిష్కరణ, నీటిశుద్ధి పనితీరు పరిశీలన
కేంద్ర ప్రభుత్వం చొరవతో దేశ వ్యాప్తంగా ఉన్న మారుమూల గ్రామాలు, అభివృద్ధికి కేంద్రబిందువులుగా మారుతున్నాయని కేంద్ర ఆర్థికశాఖ మంత్రి నిర్మలాసీతారామన్ తెలిపారు. ముఖ్యంగా కేంద్ర ప్రభుత్వం తీసుకొచ్చిన సాన్సద్ ఆదర్శ గ్రామ యోజన పథకం అనేక గ్రామాల రూపురేఖలు మార్చిందని, ఇందులో భాగంగానే తాను దత్తత తీసుకున్న పెదమైన వాని లంక  గ్రామంలో అనేక అభివృద్ధి కార్యక్రమాలు చేపట్టడం జరిగిందని తెలిపారు. ప్రస్తుతం ఆంధ్రప్రదేశ్ పర్యటనలో ఉన్న ఆమె, స్వీయదత్తత గ్రామమైన నర్సాపురం మండలంలోని పి.ఎం.లంక, మరియు వీరవాసరం మండలంలోని మత్స్యపురి గ్రామాల్లో పలు అభివృద్ధి కార్యక్రమాలను ప్రారంభించారు.
తొలుత వీరవాసరం మండలం మత్స్యపురి గ్రామంలో ఎంపి లాడ్స్ రు.1.25 కోట్లు వ్యయంతో నిర్మించిన రాపిడ్ శాండ్ ఫిల్టర్ కేంద్రాన్ని కేంద్ర ఆర్థికమంత్రి నిర్మలా సీతారామన్, శిలాఫలకాన్ని ఆవిష్కరించి ప్రారంభించారు. అనంతరం నీటి శుద్ది కేంద్రం పనితీరును పరిశీలించారు. ఆ తర్వాత ఫోటో ఎగ్జిబిషన్ ను తిలకించిన అనంతరం అదే ప్రాంగణంలో వున్న మంచినీటి చెరువును సందర్శించి, కొబ్బరి మొక్కని నాటారు. ఈ నీటి శుద్ధి కేంద్రం ద్వారా వీరవాసరం మండలం మత్స్యపురి, గొడివారి ఆదిఆంధ్ర పేట గ్రామాలలోని 1,110 కుటుంబాలకు శుద్ధిచేసిన త్రాగునీటి సరఫరా కానున్నది. ఈ నిధులను కేంద్ర ఆర్థిక శాఖ మంత్రి శ్రీమతి నిర్మల సీతారామన్ ఎంపిలాడ్స్ నుండి సమకూర్చడం జరిగింది.
అనంతరం నిర్మలా సీతారామన్ గారి దత్తత గ్రామమైన పెదమైన వానిలంక  గ్రామంలో ఏర్పాటు చేసిన భారీ బహిరంగ సభలో పాల్గొన్నారు. ఢిల్లీ నుంచి పి.ఎం.లంకకు వస్తే సొంత ఇంటికి వచ్చినట్లు ఉంటుందన్న ఆమె, ఈ గ్రామ అభివృద్ధి సంకల్పంలో గ్రామ ప్రజల భాగస్వామ్యం ఎంతో ఉందని తెలిపారు. 2015లో ప్రధానమంత్రి సన్సద్ ఆదర్శ గ్రామయోజన పథకంలో భాగంగా ఈ గ్రామాన్ని దత్తత తీసుకున్న నాటి నుంచి బయో డీ కంపోజింగ్ టాయిలెట్ల నిర్మాణం, ఉపాధి లేక ఇబ్బంది పడుతున్న గ్రామస్థుల కోసం నైపుణ్యాభివృద్ధి కేంద్రాలను ఏర్పాటు చేసినట్లు తెలిపారు. సాధారణంగా అన్ని చోట్ల సముద్రపు పోటు ఉత్తరం నుంచి దక్షిణానికి ఉంటే, ఈ గ్రామంలో తూర్పు నుంచి పడమరకు ఉంటుందని, ఈ నేపథ్యంలో గ్రామం సముద్రపు కోతకు గురి కాకుండా నూతన సాంకేతికతతో 15 కోట్ల వ్యయంతో కిలోమీటరు మేర సముద్రపు కోత లేకుండా పైలట్ ప్రాజెక్టు చేపట్టనట్లు తెలిపారు. భవిష్యత్తులోనూ గ్రామాభివృద్ధి కోసం కావలసిన అన్ని చర్యలు చేపడతామని, ఇందు కోసం రాష్ట్రప్రభుత్వం సహకరించాలని కోరారు.
ఈ కార్యక్రమంలో ఆంధ్రప్రదేశ్ రాష్ట్ర ఆర్థిక శాఖ మంత్రి బుగ్గన రాజేంద్ర నాథ్ రెడ్డి, బి.జె.పి. రాష్ట్ర అధ్యక్షుడు సోము వీర్రాజు సహా జిల్లా కలెక్టర్, జిల్లా అధికారులు, గ్రామ ప్రజలు పాల్గొన్నారు.
(Visitor Counter : 89
యువజన వ్యవహారాలు, క్రీడల మంత్రిత్వ శాఖ
క్రీడలపై నమ్మకం పెరిగేలా “వాడా”కు భారత్ సంపూర్ణ మద్దతు: కిరెన్ రిజిజు
“ఉత్ప్రేరక మందుల కట్టడి , క్రీడా విజ్ఞానశాస్త్రం”పై వెబినార్ సదస్సును కేంద్ర యవజన వ్యవహారాలు, క్రీడాశాఖ మంత్రి కిరెణ్ రిజిజు ఈ రోజు ప్రారంభించారు. జాతీయ యాంటీ డోపింగ్ ఏజెన్సీ , జాతీయ క్రీడా విశ్వవిద్యాలయం , జాతీయ డోప్ టెస్టింగ్ లేబరేటరీ  ఉమ్మడిగా ఈ వెబినార్ సదస్సు నిర్వహించాయి. వర్చువల్ పద్ధతిలో ఆన్.లైన్ ద్వారా జరిగిన ఈ వెబినార్ కు ప్రపంచ యాంటీడోపింగ్ ఏజెన్సీ  అధ్యక్షుడు విటోల్డ్ బాంకా, నాడా బ్రాండ్ అంబాసిడర్ సునీల్ షెట్టి, క్రీడా మంత్రిత్వ శాఖ కార్యదర్శి రవి మిట్టల్, ఎన్.ఎస్.యు. వైస్ చాన్సిలర్ ఆర్.సి. మిశ్రా, నాడా సి.ఇ.ఒ., డైరెక్టర్ జనరల్ నవీన్ అగర్వాల్ హాజరయ్యారు.
ఈ సందర్భంగా కేంద్రమంత్రి కిరెన్ రిజిజు మాట్లాడుతూ, స్వచ్చమైన క్రీడలనే భారతదేశం బలపరుస్తుందని, వాడా అధ్యక్షుడు విటోల్డ్ బాంకాకు స్పష్టంచేశారు. “వాడా సంస్థకు భారత్ అందించిన సేవలను ఉత్ప్రేరక మందుల కట్టడికి జరిగే పరిశోధనకు, దర్యాప్తు సామర్థ్యాల బలోపేతానికి వినియోగించుకోవాలని సంకల్పించడం సంతోషదాయకం. న్యాయబద్ధమైన, స్వచ్ఛమైన క్రీడలకే భారత్ మద్దతు ఇస్తుంది. క్రీడలపై నమ్మకాన్ని పెంపొందించేందుకు అన్ని విధాలా జరిగే కృషికీ మేం బాసటగా నిలుస్తాం” అన్నారు.
క్రీడల్లో డోపింగ్ బెడదను పూర్తిగా నిర్మూలించేందుకు నాడా కట్టుబడి ఉందని, డోపింగ్ కట్టడికి వాడా నిర్దేశించిన నిబంధనలన్నింటినీ నాడా అమలు చేస్తోందని కేంద్రమంత్రి చెప్పారు. “డోపింగ్ ప్రమేయంలేని క్రీడల నిర్వహణకు భారత్ కట్టుబడి ఉందని చెప్పడానికి సంతోషిస్తున్నాను. డోపింగ్ బెడదను నిర్మూలనా కృషిలో క్రీడా సమాజానికి భారత్ ఎప్పటిలాగే మద్దతు కొనసాగిస్తుంది. యాంటీ డోపింగ్ విధానాలను, నిబంధనలను భారత్ పాటిస్తూనే ఉంది. ప్రపంచ యాంటీ డోపింగ్ నియమావళికి, అంతర్జాతీయ ప్రమాణాలకు అనుగుణంగా భారత్ వ్యవరిస్తోంది.” అన్నారు. ఈ విషయంలో వాడా సూచనలకు అనుగుణంగా ఎన్.డి.టి.ఎల్. చర్యలు తీసుకుందని కేంద్రమంత్రి తెలిపారు.
నాడా బ్రాండ్ అంబాసిడర్ హోదాలో ప్రముఖ సినీ నటుడు సునీల్ షెట్టి మాట్లాడుతూ యాంటీ డోపింగ్ అంశంపై క్రమంతప్పని వెబినార్ల నిర్వహణతో క్రీడాకారుల నడవడిక మరింత మెరుగుపడుతుందన్నారు. “యాంటీ డోపింగ్.పై చర్చకోసం వెబినార్ నిర్వహించడం ఎంతో సంతోషం కలిగిస్తోంది. ఇలాంటి వెబినార్లు ఇకముందు కూడా కొనసాగాలని కోరుకుంటున్నాను. ఇవి దీర్షకాలంలో క్రీడాకారులకు ప్రయోజనకరంగా ఉంటాయి.” అని సునీల్ షెట్టి అన్నారు.
వ్యవసాయ మంత్రిత్వ శాఖ
రాజస్థాన్, మధ్యప్రదేశ్ లో 15 చోట్ల నేడు మిడుతుల నియంత్రణ చర్యలు
ఏప్రిల్ 11 నుండి ఆరు రాష్ట్రాల్లో 377 ప్రదేశాల్లో 53,997 హెక్టార్లలో చర్యలు
లోకస్ట్ కంట్రోల్ కార్యాలయాలు  ఈ రోజు జైపూర్, దౌసా, బికానెర్, జోధ్పూర్, బార్మర్, చిత్తోర్గర్, శ్రీ గంగానగర్ , నివారి, శివపురి  జిల్లాల్లో 10 చోట్ల నియంత్రణ కార్యకలాపాలు నిర్వహించాయి. మధ్యప్రదేశ్ రాష్ట్ర వ్యవసాయ శాఖ సత్నా, బాలాఘాట్, నివారి, రైసన్, శివపురి జిల్లాల్లో ఒక్కొక్కటి చొప్పున 5 ప్రదేశాలలో నియంత్రణ కార్యకలాపాలను చేపట్టింది. పంట నష్టం జరగలేదు.
2020 మే 11 వ తేదీన మిడుత నియంత్రణ కార్యకలాపాలు ప్రారంభమైనప్పటి నుండి 2020 మే 28 వరకు 53,997 హెక్టార్లలో 377 ప్రదేశాలలో చర్యలు చేపట్టారు. మిడుత నియంత్రణ పరిధిలో ఉన్న జిల్లాలు - రాజస్థాన్ - 22, ఎంపి - 24, గుజరాత్ - 2, పంజాబ్ - 1 , యుపి - 2, మహారాష్ట్ర -3.
అన్ని రాష్ట్రాలు మరియు యుటిల ముఖ్యకార్యదర్శులు  పాల్గొన్న వీడియో కాన్ఫరెన్స్ కి కార్యదర్శి  శ్రీ సంజయ్ అగర్వాల్ అధ్యక్షత వహించారు. ఈ సమావేశంలో, మిడుత దాడి తాజా స్థితి, నియంత్రణ గురించి అన్ని రాష్ట్రాలు, యుటిలకు సమాచారం ఇచ్చారు.
మిడుత నియంత్రణ పనులలో నిమగ్నమైన సిబ్బందికి రాష్ట్రాల మధ్య తిరిగే సౌకర్యాన్ని క్రమబద్ధీకరించడానికి అవసరమైన సూచనలు చేస్తూ 27.05.2020 న అన్ని రాష్ట్రాల / యుటిల ప్రధాన కార్యదర్శులకు కేంద్ర హోం కార్యదర్శి ఒక లేఖ రాశారు. ఎస్డిఆర్ఎఫ్, ఎన్డిఆర్ఎఫ్ కింద సహాయం అందించేందుకు హోం వ్యవహారాల మంత్రిత్వ శాఖ కొన్ని నిబంధనలు జారీ చేసింది.
వ్యవసాయ మంత్రిత్వ శాఖ
లాక్ డౌన్ సమయంలో తొందరగా పాడైపోయే పోయే వస్తువుల అంతర్ రాష్ట్ర రవాణా కు ఉపయోగపడే విధంగా అఖిల భారత వ్యవసాయ ఉత్పత్తుల రవాణా కాల్ సెంటర్ నంబర్లు 18001804200 మరియు 14488 ప్రారంభించిన కేంద్ర వ్యవసాయ శాఖ మంత్రి శ్రీ నరేంద్ర సింగ్ తోమర్
ప్రస్తుత కోవిడ్-19 లాక్ డౌన్ పరిస్థితుల్లో తొందరగా పాడైపోయే పోయే వస్తువుల అంతర్ రాష్ట్ర రవాణా కు ఉపయోగపడే విధంగా అఖిల భారత వ్యవసాయ ఉత్పత్తుల రవాణా కాల్ సెంటర్ ను వ్యవసాయం, రైతుల సంక్షేమశాఖ కేంద్ర మంత్రి శ్రీ నరేంద్ర సింగ్ తోమర్ ఈ రోజు కృషి భావం లో ప్రారంభించారు. ఈ కాల్ సెంటర్ లో ఏర్పాటు చేసిన 18001804200 మరియు 14488 నంబర్లకు ఏ మొబైల్ లేదా ల్యాండ్ లైన్ ఫోన్ నుండి ప్రతీ రోజు 24 గంటల్లో ఎప్పుడైనా ఫోన్ చేయవచ్చు.
కూరగాయలు, పండ్లు వంటి తొందరగా పాడై పోయే ఉత్పత్తులతో పాటు, వ్యవసాయానికి వినియోగించే విత్తనాలు, ఎరువులు, పురుగు మందుల అంతర్ రాష్ట్ర రవాణా కు రాష్ట్రాల మధ్య సమన్వయము కోసం వారంలో ఏడు రోజులూ 24 గంటలూ పనిచేసే అఖిల భారత రవాణా కాల్ సెంటర్ ను భారత ప్రభుత్వ వ్యవసాయం, సహకారం, రైతు సంక్షేమ శాఖ  ఏర్పాటు చేసింది.
వ్యవసాయ, ఉద్యానవన ఉత్పత్తులతో పాటు లేదా విత్తనాలు, ఎరువులతో పాటు తొందరగా పాడై పోయే వస్తువులను అంతర్ రాష్ట్ర రవాణా చేసేటప్పుడు ఎదురయ్యే సమస్యల పరిష్కారానికి ట్రక్కు డ్రైవర్లు, సహాయకులు, ట్రేడర్లు, చిల్లర వర్తకులు, రవాణా సంస్థలు, రైతులు, ఉత్పత్తిదారులు లేదా ఎవరైనా భాగస్వాములు ఈ కాల్ సెంటర్ కు ఫోన్ చేసి తగిన సహకారం పొందవచ్చు. కాల్ సెంటర్ లో ఉండే అధికారులు రవాణా వాహనం మరియు కన్ సైన్ మెంట్ వివరాలతో పాటు వారికి అవసరమైన సహాయాన్ని పేర్కొంటూ, సమస్య పరిష్కారం కోసం సంబంధిత రాష్ట్ర ప్రభుత్వ అధికారులకు తెలియజేస్తారు.
హర్యానా, ఫరీదాబాద్ లోని ఇఫ్కో కిసాన్ సంచార్ లిమిటెడ్  కు చెందిన కార్యాలయాల్లో నెలకొల్పిన కాల్ సెంటర్ లైన్లపై పది మంది కస్టమర్ ఎగ్జిక్యూటివ్ లు 24 గంటలు, షిఫ్ట్ కు 8 గంటల చొప్పున 3 షిఫ్టులు పనిచేస్తారు. అవసరాన్ని బట్టి ఈ కాల్ సెంటర్ సేవలను 20 సీట్ల పూర్తి సామర్ధ్యానికి పెంచుతారు. ఈ కాల్ సెంటర్ లో పనిచేసే ఎగ్జిక్యూటివ్ లు సమస్యల వివరాలు నమోదుచేసుకుని, వాటిని వేగంగా పరిష్కరించడానికి కృషి చేస్తారు.
అఖిల భారత వ్యవసాయ ఉత్పత్తుల రవాణా కాల్ సెంటర్ ప్రారంభోత్సవ కార్యక్రమంలో కేంద్ర వ్యవసాయం, రైతు సంక్షేమ శాఖ సహాయ మంత్రులు శ్రీ పురుషోత్తం రూపాలా, శ్రీ కైలాష్ చౌదరి, ఏ.సి.&.ఎఫ్.డబ్ల్యూ. కార్యదర్శి శ్రీ సంజయ్ అగర్వాల్ తో పాటు మంత్రిత్వ శాఖ కు చెందిన సీనియర్ అధికారులు పాల్గొన్నారు. లాక్ డౌన్ సమయంలో క్షేత్రస్థాయిలో రైతులకు, వ్యవసాయ కార్యకలాపాలకు ప్రయోజనం చేకూర్చడం కోసం డి.ఏ.సి.&.ఎఫ్.డబ్ల్యూ. చేపట్టిన అనేక చర్యల్లో భాగంగా ఈ 24 X 7 కాల్ సెంటర్ ను ప్రారంభించారు.
కార్పొరేట్ వ్యవహారాల మంత్రిత్వ శాఖ
జొన్నిబార్స్ సంస్థ ఇందిరా ఐవీఎఫ్ సంస్థలో మెజారిటీ వాటా కొనుగోలుకు సీసీఐ ఆమోదం
- ఇందిరా ఐవీఎఫ్లో స్పేస్వే వెల్నెస్ను విలీనం చేయడానికి సీసీఐ సమ్మతి
ఇందిరా ఐవీఎఫ్ సంస్థలో మెజారిటీ వాటాను జొన్నిబార్స్ కొనుగోలు చేయడానికి.. ఇందిరా ఐవీఎఫ్ సంస్థలోస్పేస్వే వెల్నెస్ను విలీనం చేయడానికి కాంపిటీషన్ కమిషన్ ఆఫ్ ఇండియా  ఆమోదం తెలిపింది.
ప్రతిపాదిత కలయిక ఇలా ఉండవచ్చు:
a. ఇందిరా ఐవీఎఫ్ హాస్పిటల్ ప్రైవేట్ లిమిటెడ్  యొక్క మెజారిటీ వాటాను జొన్నిబార్స్ నెదర్లాండ్స్ బి.వి.  కొనుగోలు చేయడం; మరియు
బి. ఇందిరా IVFతో మరియు దానిలో స్పేస్వే వెల్నెస్ ప్రైవేట్ లిమిటెడ్  విళీనం.
జొన్నిబార్స్ అనేది ఈక్యూటీ గ్రూప్ ఇన్వెస్ట్మెంట్ ఫండ్స్లో ఒక భాగం. ఇది దాని అనుబంధ సంస్థలు మరియు ఫండ్లతో కలిసి పెట్టుబడులు పెడుతుంది. ఇది ప్రపంచ స్థాయి పెట్టుబడి సంస్థ.ఇందిరా ఐవీఎఫ్ ప్రధానంగా భారతదేశంలోని ఆసుపత్రులు/ కేంద్రాల ద్వారా సంతానోత్పత్తి మరియు ఇన్ విట్రో ఫెర్టిలైజేషన్ చికిత్సను అందించడంలో నిమగ్నమై ఉంది. ఇందిరా ఐవీఎఫ్ ప్రమోటర్లలో స్పేస్వే ఒకటి. సీసీఐ యొక్క వివరణాత్మక ఆర్డర్ వెలువడాల్సి ఉంది.
ప్రధాన మంత్రి కార్యాలయం
ప్రధానమంత్రి శ్రీ నరేంద్రమోదీ మరియు ఇజ్రాయెల్ ప్రధానమంత్రి గౌరవనీయులు బెంజమిన్ నెతన్యాహు మధ్య టెలిఫోన్ సంభాషణ.
ప్రధానమంత్రి శ్రీ నరేంద్రమోదీ ఈ రోజు ఇజ్రాయెల్ ప్రధానమంత్రి గౌరవనీయులు బెంజమిన్ నెతన్యాహు తో టెలిఫోన్ లో మాట్లాడారు.
ఇజ్రాయెల్ ప్రధానమంత్రిగా నెతన్యాహు ఇటీవల పదవీ బాధ్యతలు స్వీకరించినందుకు శ్రీ నరేంద్రమోదీ ఆయనకు తన హృదయపూర్వక అభినందనలు తెలియజేశారు. ప్రధానమంత్రిగా నెతన్యాహు నాయకత్వం మరియు మార్గదర్శకత్వంలో భారతదేశం-ఇజ్రాయెల్ మధ్య భాగస్వామ్యం వృద్ధి చెందుతుందని ఆయన విశ్వాసం వ్యక్తం చేశారు.
కోవిడ్-19 మహమ్మారి నేపథ్యంలో, టీకాలు, చికిత్స, మరియు వ్యాధి నిర్ధారణ రంగాలలో పరిశోధన మరియు అభివృద్ధి ప్రయత్నాలతో సహా, భారతదేశం మరియు ఇజ్రాయెల్ దేశాలు తమ సహకారాన్ని విస్తరించగల అవకాశం ఉన్న రంగాలపై ఇరువురు నాయకులు చర్చించారు. ఇరు దేశాలకు చెందిన నిపుణుల బృందాల మధ్య కొనసాగుతున్న మార్పిడిని నిర్వహించడానికి వారు అంగీకరించారు. అలాంటి సహకారం యొక్క ఫలితాలను / ప్రయోజనాలను మానవత్వం యొక్క విస్తృత ప్రయోజనం కోసం అందుబాటులో ఉంచాలని కూడా వారు అంగీకరించారు.
ద్వైపాక్షిక ఎజెండాలోని ఇతర ముఖ్యమైన విషయాలను ఇరువురు నాయకులు సమీక్షించారు. కోవిడ్ అనంతర ప్రపంచం అనేక రంగాలలో పరస్పర ప్రయోజనకరమైన భాగస్వామ్యానికి మరిన్ని మార్గాలను సృష్టిస్తుందని వారు అంగీకరించారు. ముఖ్యంగా, ఆరోగ్య సాంకేతిక పరిజ్ఞానం, వ్యవసాయ ఆవిష్కరణ, రక్షణ-సహకారం మరియు సమాచార సాంకేతికత వంటి రంగాలలో ఇప్పటికే బలంగా కొనసాగుతున్న భారత-ఇజ్రాయెల్ సహకారాన్ని భవిష్యత్తులో మరింత విస్తరించడానికి అవకాశాలు ఉంటాయని వారు అంచనా వేశారు.
మారుతున్న ప్రపంచ పరిస్థితుల్లో, అభివృద్ధి చెందుతున్న అవకాశాలు మరియు సవాళ్ళపై ఒకరినొకరు సంప్రదించి, అంచనాలను పంచుకోవడానికి తరచూ కలుస్తూ ఉండాలని ఇరువురు నాయకులు అంగీకరించారు
ఆరోగ్య, కుటుంబ సంక్షేమ మంత్రిత్వ శాఖ
కొత్త కోవిడ్ కేసుల్లో 80% పైగా మహారాష్ట్ర, పంజాబ్,
కర్నాటక, గుజరాత్, మధ్యప్రదేశ్ లోనే
దేశవ్యాప్తంగా 4.5 కోట్ల డోసుల కోవిడ్ టీకాల పంపిణీ మొత్తం కోవిడ్ మరణాల శాతం 1.37% కు తగ్గుదల
మహారాష్ట్ర, పంజాబ్, కర్నాటక, గుజరాత్, మధ్యప్రదేశ్ లో కోవిడ్ కేసుల పెరుగుదల కొనసాగుతోంది. చేసుకున్నాయి. గత 24 గంటల్లో నమోదైన కొత్త కేసులు 46,951 కాగా అందులో80.5% ఈ ఐదు రాష్ట్రాలదే. మహారాష్ట్ర, పంజాబ్, కేరళ, కర్నాటక, గుజరాత్, మధ్యప్రదేశ్ కలిసి 84.49% వాటా కేసులు పంచుకున్నాయి. మహారాష్ట్రలో అత్యధికంగా
30,535  కేసులు నమోదు కాగా తరువాత స్థానంలో పంజాబ్ , కేరళ  ఉన్నాయి.
ఈ క్రింది పేర్కొన్న ఎనిమిది రాష్టాలలో కోవిడ్ కేసుల పెరుగుదల కనబడుతోంది.
దృష్టిపెట్టాల్సిన 8 రాష్ట్రాలలో జరిపిన కోవిడ్ పరీక్షలు, సంబంధిత కొత్త కేసులు ఈ దిగువ చిత్రపటాల్లో చూడవచ్చు.
దేశవ్యాప్తంగా ఇంకా చికిత్సలో ఉన్న కోవిడ్ కేసులు ఈ రోజుకు 3,34,646 కు చేరగా ఇది మొత్తం పాజిటివ్ కేసులలో 2.87%. గత 24 గంటలలో నికరంగా పెరిగిన కోవిడ్ చికిత్సలో కేసులు 25,559
రోజువారీ పాజిటివ్ కేసుల శాతం గత వారపు సగటు ప్రస్తుతం 3.70% కి చేరింది.
ఎనిమిది రాష్ట్రాలు, కేంద్రపాలిత ప్రాంతాలలో జాతీయ సగటుకంటే ఎక్కువగా పాజిటివ్ శాతం నమోదైంది.
మరోవైపు దేశవ్యాప్తంగా కోవిడ్ టీకా డోసుల సంఖ్య నాలుగున్నర కోట్లు దాటింది. ఈరోజు ఉదయం 7 గంటలవరకు అంఇద్న సమాచారాన్ని బట్టి 7,33,597 శిబిరాల ద్వారా 4,50,65,998 టీకా డోసుల పంపిణీ జరిగింది. ఇందులో 77,86,205 మంది మొదటి డోస్ ఆరోగ్య సిబ్బంది, 48,81,954 మంది రెండో డోస్ ఆరోగ్య సిబ్బంది, 80,95,711 మంది మొదటి డోస్ కొవిడ్ యోధులు, 26,09,742 రెండో డోస్ కోవిడ్ యోధులు, 37,21,455 మంది 45-60 ఏళ్ళ దీర్ఘకాల వ్యాధి గ్రస్తులు, 1,79,70,931 మంది 60 ఏళ్ళు పైబడ్డ వారు ఉన్నారు.
|
|
ఆరోగ్య సిబ్బంది
|
|
కోవిడ్ యోధులు
|
|
45 - 60 ఏళ్ళ దీర్ఘకాల వ్యాధిగ్రస్తులు
|
|
60 ఏళ్ళు పైబడినవారు
|
|
మొత్తం
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
1వ డోస్
|
|
77,86,205
|
|
48,81,954
|
|
80,95,711
|
|
26,09,742
|
|
37,21,455
|
|
1,79,70,931
|
|
4,50,65,998
టీకాల కార్యక్రమం మొదలైన 65వ రోజైన మార్చి 21న మొత్తం 4,62,157 టీకా డోసుల పంపిణీ జరిగింది. ఆదివారం కావటంతో ఎక్కువ రాష్ట్రాలు టీకా కార్యక్రమం చేపట్టలేదు. నిన్న వేసిన టీకాలలో 4,49,115 మంది లబ్ధిదారులు 8,459 శిబిరాలలో మొదటి డోస్ అందుకున్న ఆరోగ్య సిబ్బంది కోవిడ్ యోధులు ఉండగా 13,042 మంది రెండో డోస్ అందుకున్న కోవిడ్ యోధులు, ఆరోగ్య సిబ్బంది ఉన్నారు.
|
|
తేదీ : మార్చి 21, 2021
|
|
ఆరోగ్య సిబ్బంది
|
|
కోవిడ్ యోధులు
|
|
45 - 60 ఏళ్ళ దీర్ఘకాల వ్యాధిగ్రస్తులు
|
|
60 ఏళ్ళు పైబడినవారు
|
|
మొత్తం
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
1వ డోస్
|
|
1వ డోస్
|
|
2వ డోస్
|
|
6,220
|
|
4,598
|
|
11,400
|
|
8,444
|
|
87,982
|
|
3,43,513
|
|
4,49,115
|
|
13,042
దేశవ్యాప్తంగా ఇప్పటిదాకా కోలుకున్న కోవిడ్ బాధితుల సంఖ్య 1,11,51,468 కు చేరుకోగా, జాతీయ స్థాయిలో కోలుకున్నవారి శాతం 95.75% అయింది. గత 24 గంటలలో 21,180 మంది కోలుకున్నారు.
గత 24 గంటలలో 212 కోవిడ్ మరణాలు నమోదయ్యాయి. అందులో 85.85% మరణాలు ఆరు రాష్ట్రాల్లోనే నమోదయ్యాయి. మహారాష్ట్రలో అత్యధికంగా 99 మంది చనిపోగా పంజాబ్ లో 44 మంది, కేరళలో 13 మంది చనిపోయారు.
కోవిడ్ బారిన పడిన వారిలో మరణాల శాతం 1.37% నమోదై క్రమంగా తగ్గుతోంది.
గత 24 గంటలలో ఒక్క కోవిడ్ మరణం కూడా నమోదు కాని రాష్టాలు, కేంద్ర పాలిత ప్రాంతాల సంఖ్య 14. అవి: ఆంధ్రప్రదేశ్, అస్సాం, ఉత్తరాఖండ్, లక్షదీవులు, సిక్కిం, లద్దాఖ్, డామన్-డయ్యూ, దాద్రా-నాగర్ హవేలి, మేఘాలయ, మణిపూర్, త్రిపుర, నాగాలాండ్, మిజోరం, అండమాన్-నికోబార్ దీవులు, అరుణాచల్ ప్రదేశ్
యువజన వ్యవహారాలు, క్రీడల మంత్రిత్వ శాఖ
జాతీయ క్రీడా పురస్కారాల బహుమతి సొమ్మును పెంచుతున్నట్లు ప్రకటించిన కేంద్ర మంత్రి శ్రీ కిరన్ రిజీజూ
భారత హాకీ లెజెండ్, దివంగత మేజర్ ధ్యాన్చంద్ జయంతి పురస్కరించుకొని కేంద్ర యువజన వ్యవహారాలు, క్రీడల  మరియు మైనారిటీల వ్యవహారాల సహాయ మంత్రి శ్రీ కిరన్ రిజీజూ ఆయనకు ఘనంగా నివాళులర్పించారు. ధ్యాన్చంద్ జయంతిని "జాతీయ క్రీడా దినోత్సవం"గా నిర్వహిస్తారు. ఈ సందర్భంగా నేడు న్యూఢిల్లీలోని ధ్యాన్చంద్ స్టేడియంలోని హకీ లెజెండ్ విగ్రహం వద్ద మంత్రి పూలమాల వేసి నివాళులర్పించారు. ఈ సందర్భంగా శ్రీ కిరన్ రిజీజూ జాతీయ క్రీడలు మరియు సాహస పురస్కారాలలోని ఏడు విభాగాలలో నాలుగు బహుమతుల సొమ్ము పెంపును ప్రకటించారు. రాజీవ్గాంధీ ఖేల్రత్న అవార్డుకు బహుమతి మొత్తాన్ని ఇప్పుడిస్తున్న రూ.7.5 లక్షల నుండి రూ.25 లక్షలకు పెంచారు, అర్జున అవార్డును రూ.5 లక్షల నుండి రూ.15 లక్షలకు పెంచారు, ఇంతకు ముందు ఉన్న ధ్రోణాచార్య  అవార్డు గ్రహీతలకు ఇస్తున్న రూ.5 లక్షలను ఇప్పుడు రూ.15 లక్షలకు పెంచారు. ధ్రోణాచార్య  అవార్డు గ్రహీతలకు రూ.5 లక్షలకు బదులుగా రూ.10 లక్షలను ఈ బహుమతి సొమ్ముగా ఇవ్వనున్నారు. ధ్యాన్చంద్ అవార్డు గ్రహీతలకు రూ.5 లక్షలకు బదులుగా రూ .10 లక్షలు ఇవ్వనున్నారు. ఈ నిర్ణయం గురించి శ్రీ రిజీజూ మాట్లాడుతూ “స్పోర్ట్స్ అవార్డుల బహుమతి సొమ్మును చివరిసారిగా 2008 లో సమీక్షించారు. బహుమతుల సొమ్ము మొత్తాలను కనీసం 10 సంవత్సరాలకు ఒకసారైనా సమీక్షించాల్సి ఉంది. ప్రతి రంగంలోని నిపుణులు వారి సంపాదనలో వృద్ధిని పొందుతున్నప్పుడు.. మన క్రీడాకారుల విషయంలో ఎందుకు ఈ వృద్ధి ఉండ కూడదు.” అని అన్నారు.